CELEX: E2014P0017
Language: bg
Date: 2014-07-25 00:00:00
Title: Иск, заведен на 25 юли 2014 г. от Надзорния орган на ЕАСТ срещу Княжество Лихтенщайн (Дело E-17/14)

25.9.2014   
            
            
               BG
            
            
               Официален вестник на Европейския съюз
            
            
               C 334/35
            
         Иск, заведен на 25 юли 2014 г. от Надзорния орган на ЕАСТ срещу Княжество Лихтенщайн
   (Дело E-17/14)
   (2014/C 334/16)
   На 25 юли 2014 г. Надзорният орган на ЕАСТ, представляван от Xavier Lewis и Janne Tysnes Kaasin в качеството им на представители на Надзорния орган на ЕАСТ, с адрес: Rue Belliard 35, 1040 Brussels, Belgium, заведе пред Съда на ЕАСТ иск срещу Княжество Лихтенщайн.
   Надзорният орган на ЕАСТ иска от Съда на ЕАСТ:
   
               1.
            
            
               Да обяви, че като е оставила в сила национална правна уредба, като член 63 от Закона за здравето и преходните разпоредби в Закона за отмяна на Закона за здравето, включително приложимостта на член 63, параграф 2 от Закона за здравето в аспектите, които изискват дипломираните „стоматолози“ да упражняват професията си като наети лица под прекия контрол, инструкции и отговорност на напълно правоспособен лекар по дентална медицина, Княжество Лихтенщайн не е изпълнило задълженията си, произтичащи от член 31 от Споразумението за ЕИП.
            
         
               2.
            
            
               Да осъди Княжество Лихтенщайн да заплати съдебните разноски.
            
         
      Правен и фактически контекст и правни аргументи, приведени в подкрепа на иска:
   
               —
            
            
               Член 63 от Закона за здравето на Лихтенщайн предвижда, че „стоматологът“ може да работи само под прекия контрол, инструкции и отговорност на напълно правоспособен лекар по дентална медицина (Zahnarzt).
            
         
               —
            
            
               Правото на установяване, гарантирано съгласно член 31 от Споразумението за ЕИП, изисква да няма ограничения върху свободата на установяване, включително правото на достъп до и на упражняване на дейности като самостоятелно заето лице.
            
         
               —
            
            
               Надзорният орган на ЕАСТ твърди, че Лихтенщайн не е изпълнило задълженията си по член 31 от Споразумението за ЕИП. Според него член 63 от Закона за здравето и преходните разпоредби в Закона за отмяна на Закона за здравето, включително приложимостта на член 63, параграф 2 от Закона за здравето в тези отношения, представлява ограничение по смисъла на член 31 от Споразумението за ЕИП.
            
         
               —
            
            
               Лихтенщайнското правителство твърди, че целта на член 63 от Закона за здравето е да се осигури защитата на общественото здраве.
            
         
               —
            
            
               Надзорният орган на ЕАСТ счита, че изискването един напълно обучен и квалифициран „стоматолог“, който желае да упражнява професионалната си дейност в съответствие с получената диплома, да трябва да бъде нает от лекар по дентална медицина в Лихтенщайн надхвърля необходимото за постигането на целта за защита на общественото здраве.